Паводле інфармацыі галоўнага інжынера ДУП “Аўтапарк №8” Вячаслава Карповіча, у 2009 годзе ў парк паступілі чатыры аўтобусы гомельскай маркі “Радзіміч”. Першыя аўтобусы былі атрыманыя напачатку года, два другія – ў жніўні і ў канцы верасня. Тры аўтобусы змяшчальнасцю 20 месцаў выконваюць зараз прыгарадныя перавозкі. Асаблівай навінкай стаў “Радзіміч А-0921” павышанай камфортнасці – з мяккімі крэсламі, абсталяваны кандыцыянерамі і відэасістэмай. Змяшчальнасць транспартнага сродку – 25 сядзячых месцаў.